Notum sit sancte ecclesię filiis presentibus et futuris quod Artaudus Grassus dedit Arnulfo decano et canonicis Vergiaci medietatem mansi Ogerii de Viler qui erat eis communis. Hoc tali pacto fecit ut ipsi darent ęcclesię Sanctę Marię de Maceriis terram Buliaci quam Bernardus Bertinus possederat in alodio et dederat Sancto Dionisio. Quod predictus decanus assensu et consilio capituli sui fecit animo promto et voluntario in manu Willermi secundi abbatis de Maceriis sine ulla retentione omnino. Acta sunt hec anno ab Incarnatione Domini millesimo centesimo quinquagesimo VIIIo. Huius rei testes : predictus decanus qui etiam sigillo suo ista confirmavit, Willermus et Petrus nepotes sui canonici, Galo et Henricus nepos eius canonici, Haimo de Chauz canonicus.